stanford-oval/wikipedia huggingface dataset:
Sotši
Väestö

Vuoden 2013 arvion mukaan Sotšissa asui 368 000 asukasta.
| 0 | 1 | 2 | 3 | 4 |
| --- | --- | --- | --- | --- |
| Vuosi | 1897 | 1926 | 1939 | 1959 |
| Väkiluku | 1 300 | 13 000 | 71 000 | 127 000 |
| Vuosi | 1967 | 1979 | 1989 | 2002 |
| Väkiluku | 188 000 | 287 300 | 336 500 | 328 809 |
Sotšissa toimii Sotšiin matkailukorkeakoulu sekä moskovalaisten korkeakoulujen ja opistojen alaosastoja.
Urheilu > Talviolympialaiset

Sotši haki vuonna 1995 talviolympialaisia 2002, mutta putosi jo karsintakierroksella. Vuonna 2007 Sotši valittiin järjestämään talviolympialaiset vuonna 2014, mikä on ensimmäinen kerta Venäjällä tai Neuvostoliitossa. Kisapaikasta päätettäessä kesällä 2007 tulevien kisojen budjetiksi arvioitiin 8,8 miljardia euroa.
Kisojen alla arvio kuluista oli 50 miljardia dollaria (35 miljardia euroa).
Urheilu > Formula 1 -kilpailu

Sotšissa järjestettiin vuosina 2014-2021 Formula 1 -osakilpailu.
Urheilu > Jalkapallon maailmanmestaruuskilpailut

Sotši oli yksi vuoden 2018 jalkapallon maailmanmestaruuskilpailuiden isäntäkaupungeista. Ottelut pelatiin Sotšin olympiastadionilla, joka on toiminut myös Venäjän jalkapallomaajoukkueen harjoituskeskuksena vuodesta 2014 alkaen.
Urheilu > Sotšissa vaikuttaneita huippu-urheilijoita

Marija Šarapova
Jevgeni Kafelnikov
Ystävyyskaupungit

Cheltenham (1959)
Menton (1966)
Rimini (1977)
Espoo (1989) Espoo on keskeyttänyt ystävyyskaupunkitoiminnan v. 2022 Venäjän hyökättyä Ukrainaan
Long Beach (1990)
Trabzon (1991)
Pärnu (1994)
Weihai (1996)
Aiheesta muualla

"Sotshin olympiakuume". Yle Uutiset, 4.6.2007
Wikimedia Commonsissa on kuvia tai muita tiedostoja aiheesta .
Talviolympialaisten isäntäkaupungit
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Arkkienkeli Mikaelin patsas
Sotšin uusi lentokenttä
Krasnaja Poljanan talviurheilukeskuksesta
Käännös suomeksi
Metoděj Dominik Trčka

Metoděj Dominik Trčka
Autuas Metoděj Dominik Trčka (myös Dominik Trcka, Metod Dominik Trcka tai Metodij Dominik Trcka; 6. heinäkuuta 1886 Frýdlant nad Ostravicí, Ostravský – 23. maaliskuuta 1959 Leopoldov, Trnavský kraj, Slovakia) oli redemptoristi, pappi ja marttyyri, joka kuoli keuhkokuumeeseen kommunistien vankileirillä. Hän teki sääntökuntalupauksensa 25. elokuuta 1904, vihittiin papiksi Prahassa 17. heinäkuuta 1910 ja teki sen jälkeen työtä seurakunnissa. Trčka eli seuraavien 6 paavien hallintokausien aikana: Leo XIII (1878-1903), pyhä Pius X (1903-1914), Benedictus XV (1914-1922), Pius XI (1922-1939), Pius XII (1939-1958) ja pyhä John XXIII (1958-1963). Hänen muistopäiväänsä vietetään 23. maaliskuuta.
Vapaudenpatsas (Kokkola)

Teuvo Kanervan 1980-luvulla ottama kuva muistomerkin takaa
Vapaudenpatsas on John Munsterhjelmin vuonna 1920 tekemä muistomerkki Kokkolan keskustassa Mannerheiminaukiolla (Raatihuoneen aukio, entinen kauppatori). Tämä ensimmäinen vapaudenpatsaana pidettävä teos pystytettiin kansalaissodassa kaatuneiden valkoisten kaupunkilaisten muistoksi.
Antiikin sotilasta esittävä vaaleasta graniitista tehty veistos on luonnollista kokoa. Sotilaan vasemmalla olalla on kilpi ja oikeassa kädessä on alas osoittava miekka. Nelikulmainen pylväs on tehty tummanharmaasta graniitista. Pylväs on kolme metriä korkea, ja se on koristeltu lehväkuvioin. Pylväässä on kuvattuina Suomen leijonavaakuna, Pohjanmaan (historiallinen) vaakuna ja suojeluskunnan vaakuna. Jalustassa on kaatuneiden nimet ja kaupungin muistosanat:
Munsterhjelm suunnitteli monia sisällissodan muistomerkkejä, ja Munsterhjelm-tutkija Teppo Jokinen pitää Kokkolan vapaudenpatsasta yhtenä merkittävimmistä niistä. Teos oli korjattava 2009–2010 jalustan halkeaman takia.
Millennium Challenge Account

Millennium Challenge Account on Yhdysvaltojen vuonna 2002 perustama rahasto, joka kanavoi kehitysapua. Avustusten myöntämisen ehtona on, että vastaanottajamaa kykenee osoittamaan hyvää hallintoa: korruption vähentämistä ja ihmisoikeuksien edistämistä, kansalaisten terveyttä ja koulutusta sekä tervettä talouspolitiikkaa, joka edistää yrittäjyyttä.
Vapaudenpatsas (Heinola)

Vapaudenpatsas (Vapaudenmuistomerkki, Vapaussodan muistomerkki) on kuvanveistäjä Emil Wikströmin vuonna 1922 tekemä muistomerkki Heinolassa Toripuistikossa. Aluksi teos oli torilla. Muistomerkin pronssiin valetussa reliefissä on kuvattu suojeluskuntalaisten rivistö seisomassa lepoasennossa kivääreineen, mutta vain etumainen mies näkyy kokonaisuudessaan. Täksi henkilöksi mainitaan Wikströmin kirjeenvaihdossa insinööri Esko Syrjälä. Reliefin yläpuolella on hakattuna Heinolan taistelujen päivämäärät "28/II 1918 15/III" ja kreikkalainen risti.
Pelkosenniemen kirkonkylä

| Pelkosenniemen kirkonkylä |
| --- | --- |
 Pelkosenniemen kirkonkylä
 Koordinaatit: 67°06′21″N, 27°30′53″E 
Valtio:  Suomi
Maakunta:  Lappi
Kunta:  Pelkosenniemi
Pinta-ala:  
 – Maa:  1,56 km²
Väkiluku (2021):  303
 – Väestötiheys:  194,2 as./km²
 Väkiluku, pinta-ala ja väestötiheys koskevat taajamaa. Lähteenä Tilastokeskus. 
Infobox OKVirheellinen NIMI-arvo: 
Pelkosenniemen kirkonkylä on kylä ja taajama Pelkosenniemellä. Taajamassa asui vuonna 2021 303 asukasta. Kirkonkylässä sijaitsee mm. vuonna 1929 rakennettu kirkko, vuonna 2023 valmistunut koulu ja kunnanvirasto. Kirkonkylä on ollut Pelkosenniemen kunnan keskus 1900-luvun alusta lähtien. Se on kunnan ainoa taajama.
Kuningatar Suthida

| Suthida |
| --- | --- |
 Thaimaan kuningatar
 Suthida vuonna 2019
 Thaimaan kuninkaan puoliso
Kruunajaiset:  4. toukokuuta 2019

Syntynyt:  Suthida Tidjai 3. kesäkuuta 1978 (ikä 46)  Hat Yai, Songkhla, Thaimaa
Puoliso:  Maha Vajiralongkorn
Suku:   Chakri-dynastia
Isä:  Kham Tidjai
Äiti:  Jangheang Tidjai
Uskonto:  theravada
Nimikirjoitus:  
Suthida (syntyjään Suthida Tidjai, thaiksi สุทิดา ติดใจ, s. 3. kesäkuuta 1978) on Thaimaan kuningatar ja maan nykyisen kuninkaan Rama X:n vaimo.
Varhainen elämä

Suthida syntyi vuonna 1978 Hat Yain kaupungissa, Etelä-Thaimaassa. Hänen vanhempansa ovat nimeltään Kham ja Jangheang Tidjai. Hän opiskeli viestintää katolilaisessa Assumption-yliopistossa Bangkokissa ja valmistui kandidaatiksi vuonna 2000..
Valmistumisensa jälkeen Suthida työskenteli lentoemäntänä JALways-lentoyhtiölle vuoteen 2003 asti. Tämän jälkeen hän siirtyi Thai Airwaysille vuoteen 2008 asti..
Varhainen elämä > Ura henkivartijakaartissa ja armeijassa

Vuonna 2013 Suthida siirtyi Thaimaan kruununprinssin, tulevan puolisonsa Vajiralongkornin, henkivartijakaartin palvelukseen. Hän toimi kaartin erityisjoukkojen upseerina ja hänet ylennettiin kenraaliluutnantiksi vuonna 2015. Seuraavana vuonna hän siirtyi Thaimaan armeijan palvelukseen ja sai kenraalin arvon..
Thaimaan kuningattarena

Kun kruununprinssi Vajiralongkorn erosi vaimostaan Srirasmista vuonna 2014, huhuttiin Suthidan nousevan tämän tilalle. Thaimaan kuninkaan Bhumibol Suuren kuoltua Suthidaa alettiin jo kutsua Vajiralongkornin puolisoksi.
Suthida meni virallisesti naimisiin kuningas Vajiralongkornin kanssa 1. toukokuuta 2019. Kuningas myönsi Suthidalle kuningattaren arvon virallisesti 4. toukokuuta 2019. Tilaisuus televisioitiin suorana lähetyksenä. .
Tittelit ja kunnianosoituksia

Kuningattareksi noustuaan Suthidan virallinen titteli on thaiksi สมเด็จพระนางเจ้าสุทิดา พัชรสุธาพิมลลักษณ พระบรมราชินี (S̄mdĕc phranāngcêā s̄u thid ā phạchr s̄uṭhā phiml lạks̄ʹṇ phrabrm rāchinī) ja englanniksi Her Majesty Queen Suthida Bajrasudhabimalalakshana.
Sotilasarvoltaan Suthida on kenraali.
Suthidalle on myönnetty seuraavat thaimaalaiset kunnianosoitukset:
Chakri-dynastian ritarikunta (2019)
Yhdeksän jalokiven ritarikunta (2019)
Chula Chom Klaon ritarikunta (2019)
Valkoisen norsun ritarikunta (2013)
Thaimaan kruunuritarikunta (2012)
Galleria

Kuningattaren monogrammi
Kuningattaren muotokuva
Vororotti

Vororotti on rotko lounaisessa Keski-Suomessa Jämsän keskustan länsipuolella. Matkaa Jämsän keskustaajamaan on noin 11 kilometriä.
Geologia

Vororotin rotko on verraten jylhä valtavine irtolohkareineen, kapeine kalliosolineen ja louhikkoineen.
Historia

Vororotin nimi viittaa rosvoveljeksiin, jotka piileksivät rotkon piiloluolassa 1800-luvun lopulla. Vororotin piiloluolan seinämillä on nykyäänkin havaittavissa rosvojen nuotiotulen jättämiä nokijälkiä. Ennen kristinuskoa Vororotti on saattanut olla palvontapaikka, sillä sen kallion laelta löydettyjen pienten kuoppien on tulkittu olleen Ukon palvontaan käytettyjä uhrikuppeja. Sana rotti (myös krotti) tarkoittaa muun muassa rotkoa tai kuoppaa.
Tarun mukaan venäläiset vainoajat kätkivät isonvihan aikana ryöstösaaliitaan Vororotin kallioiden suojiin.
Muuta

Vororotin läheisyydessä sijaitsee myös kaksi muuta merkittävää rotkoa: Onkirotti ja Mullikkarotti.
Dualismi

Dualismi (lat. duo, kaksi) on oppi kahtalaisuudesta tai kahtiajaosta.
Filosofiassa dualismilla tarkoitetaan kaksijakoista käsitystä todellisuudesta.
Hallintotieteessä dualismilla voidaan tarkoittaa vallan kahtiajakoa siten, että hallinto- ja valvontaelimet on erotettu toisistaan.
Kvanttimekaniikassa tunnetaan aalto-hiukkasdualismi.
Politiikassa dualismi voi merkitä valtakunnan jakoa kahteen samanarvoiseen osaan, esimerkiksi Itävalta-Unkari vuosina 1867–1918.
Oikeustieteessä dualismi tarkoittaa ajattelutapaa, jossa erotetaan kansainvälinen ja kansallinen oikeus kahdeksi erilliseksi oikeusjärjestykseksi.
Uskontotieteessä dualismilla voidaan tarkoittaa kaksijakoisia uskonnollisia maailmankäsityksiä, joiden mukaan on olemassa kaksi voimakasta jumalaa tai jumalallista voimaa, esimerkiksi taolaisuuden yin-yang -kahtiajako ja gnostilaisuuden kaksijakoinen todellisuus; nämä voivat olla mm. hyvä ja paha ja/tai aine ja henki.
Luterilaisessa teologiassa dualismilla voidaan tarkoittaa kahden hallintavallan  eli kahden regimentin oppia.
Giselastraßen metroasema

| Giselastraße |
| --- | --- |

 Münchenin metro 
Perustiedot
Lyhenne:  GI
Metrolinjat:  U3 ja U6
Paikkakunta:  München
Avattu:  19. lokakuuta 1971
Rakenne
Tyyppi:  tunneliasema
Laitureita:  1
Laituriraiteita:  2
Liukuportaita:  kyllä
Hissejä:  kyllä
Giselastraße on Münchenin metron asema. Se palvelee sekä U3- että U6-metrolinjoja ja avattiin 19. lokakuuta 1971 osana metron ensimmäistä vaihetta. Asema sijaitsee Leopoldstraßen alla, joka on yksi Münchenin pääliikenneväylistä.
Verano (yhtye)

| Verano> Tiedot |
| --- | --- |
Toiminnassa:  2005–
Tyylilaji:  hands up, commercial trance
Kotipaikka:  Saksa
Laulukieli:  englanti, saksa
Jäsenet:  Marco Stork (Marco Juliano)   Stefan Richly  (Stefan Rio)   Timo Erlenbruch (Ti-Mo)  
Entiset jäsenet:  Dennis Nicholls (D-Style)  
Levy-yhtiö:  Mental Madness  
Aiheesta muualla
Kotisivut
Infobox OKNimi-testi OK: 
Verano on saksalainen hands up- ja commercial trance -yhtye, johon kuuluvat Marco Stork (Marco Juliano), Timo Erlenbruch (Ti-Mo) ja Stefan Richly (Stefan Rio). Yhtyeeseen kuului aiemmin myös D-Style (Dennis Nicholls), mutta hän erosi siitä.
Diskografia

Popcorn (12″)           2005
Disc-O-Tec (12″)        2006
Abfahrt! (12″)          2007
You’re My Angel (12″)   2007
Rhythm of the Night (12″) 2008
House Baby 2013
Why 2013
In My Brain 2024
Aiheesta muualla

Verano Discogsissa
Verano Myspacessa (englanniksi)
Feldmochingin metroasema

| Feldmoching |
| --- | --- |

 Münchenin metro 
Perustiedot
Lyhenne:  FM
Metrolinjat:  U2
Paikkakunta:  München
Avattu:  26. lokakuuta 1996
Rakenne
Tyyppi:  tunneliasema
Laitureita:  1
Laituriraiteita:  2
Liukuportaita:  kyllä
Hissejä:  kyllä
Feldmoching on Münchenin metron U2-linjan pääteasema, se avattiin 26. lokakuuta 1996. Vuoden 2009 lopusta lähtien suora pääsy samannimisen S-Bahn-aseman molemmille laitureille on ollut mahdollista.
21 vaatimusta
Aiheesta muualla

Lisää luettavaa aiheesta 21 vaatimusta on Wikiaineistossa (englanniksi)
Hieno hietamoreeni

Hieno hietamoreeni on hienon maalajiryhmän maalaji. Hienon hiedan raekoko vaihtelee 0,002 millimetristä 0,06 millimetriin. Hiekanjyväsiä ei voi erottaa silmällä, ja märkänä valuvana ja kuivana hieno hietamoreeni kokkaroituu. Sormien välissä puristeltuna siitä voi pyöritellä 2–6 millimetriä paksua hiekkapötköä.
Aki

| Aki |
| --- | --- |
Nimipäivä:   
– suomenkielinen:  20. maaliskuuta
– ruotsinkielinen:  –
– ortodoksinen:  14. heinäkuuta, 9. syyskuuta
Muunnelmia:  Akima
Vastineita eri kielissä:  Achim, Akim, Ekim, Jakim
Nimen alkuperä:  Joakim
Infobox OKNimi-testi OK: 
Aki on suomalainen miehen etunimi. Se on lyhentymä nimestä Joakim, joka puolestaan pohjautuu heprean Jehoiachim-nimeen (’Jahve herättää’). Toisaalta Aki voi olla myös Augustin ja Akselin lyhentymä.
Japanissa Aki on naisen etunimi, joka johtuu ’säihkyvää’, ’kirkasta’ tai ’syksyä’ tarkoittavasta japanin kielen sanasta.
Vuoden 2019 loppuun mennessä nimen Aki oli Suomessa saanut 9 539 suomalaista miestä.
Tunnettuja Akeja > Japanilaisia

Aki Maeda (s. 1985), näyttelijä ja laulaja
Aki Sudo (s. 1975), jääkiekkoilija
Aki Takayama (s. 1970), taitouimari
Yoshiaki ”Aki” Takayama (1952–2010), japanilaissyntyinen suomalainen ravintoloitsija
Kuvitteellisia Akeja

Aki, Antti Raivion roolihahmo television sketsisarjassa Hymyhuulet
Aki Wasama, hahmo televisiosarjassa Kotikatu (es. Jukka-Pekka Palo)
Aki Nikkinen, hahmo televisiosarjassa Salatut elämät
Holzapfelkreuthin metroasema

| Holzapfelkreuth |
| --- | --- |

 Münchenin metro 
Perustiedot
Lyhenne:  HK
Metrolinjat:  U6
Paikkakunta:  München
Avattu:  15. huhtikuuta 1983
Rakenne
Tyyppi:  tunneliasema
Laitureita:  1
Laituriraiteita:  2
Liukuportaita:  kyllä
Hissejä:  kyllä
Holzapfelkreuth on U6 linjan metroasema Münchenin metrossa, se avattiin 15. huhtikuuta 1983 ja se oli vuoteen 1989 asti U3:n pääteasema ja vuoteen 1993 asti U6:n pääteasema.
Taistelu Australiasta

Australialainen propagandajuliste vuodelta 1942 esittäen uhkaa japanilaisten invaasiosta. Myöhemmin juliste joutui Queenslandin hallituksen kieltämäksi.
Taistelu Australiasta (engl. Battle for Australia) on nimitys, jota ennen kaikkea 1990-luvun puolivälistä alkaen on käytetty Japanin Australiaa vastaan toisen maailmansodan aikana suuntaamista hyökkäyksistä. Nimitys korostaa japanilaisten maihinnousun vaaraa ja sen torjumista. Historioitsijat ovat kuitenkin kritisoineet nimitystä. Peter Stanleyn mukaan Japani hylkäsi jo alkuvuodesta 1942 suunnitelmat Australian valtaamisesta eivätkä Australian alueella tapahtuneet erilaiset sotatoimet liittyneet maihinnousupyrkimyksiin. Näin ollen mitään varsinaista ”taistelua Australiasta” ei Stanleyn mukaan käyty ja nimitys jättää varjoonsa osan australialaisten todellisesta osuudesta maailmanlaajuiseen sotaan.
Japanilaiset tekivät sodan aikana lukuisia lentopommituksia Australiaan muun muassa Darwiniin, Broomeen, pohjoiseen Queenslandiin ja Sydneyyn. Japanilaiset sukellusveneet upottivat lukuisia australialaisia rahtilaivoja, jotka huolsivat liittoutuneiden joukkoja. 19. tammikuuta 1944 pieni japanilainen tiedustelujoukko nousi maihin Kimberleyssä raportoidakseen mahdollisista liittoutuneiden tukikohdista alueella. Joukko palasi Timoriin 20. tammikuuta. Kyseiset joukot olivat ainoat japanilaiset, jotka nousivat maihin Australian maaperälle. Korallimeren taistelua on pidetty Australian aluevesillä käytynä meritaisteluna. Operaatio FS oli japanilaisten hylätty suunnitelma vallata Fidžin, Samoan ja Uuden-Kaledonian saaret ja nousta maihin Itä-Australiassa. Japanilaiset eivät lopulta koskaan tehneet maihinnousua Australiaan.
Vuonna 2002 syyskuun 3. päivä nimettiin Australiassa ”Battle for Australia Dayksi”.
Innsbrucker Ringin metroasema

| Innsbrucker Ring |
| --- | --- |

 Münchenin metro 
Perustiedot
Lyhenne:  IR
Metrolinjat:  U2 ja U5
Paikkakunta:  München
Avattu:  18. lokakuuta 1980
Rakenne
Tyyppi:  tunneliasema
Laitureita:  2
Laituriraiteita:  4
Liukuportaita:  kyllä
Hissejä:  kyllä
Innsbrucker Ring on Münchenin metron U2 ja U5 linjojen välinen vaihtoasema, joka avattiin 18. lokakuuta 1980. Se sijaitsee Innsbrucker Ringin alla. asemalla on laiturien välinen vaihtoyhteys linjojen välillä.
Quadrilateral Security Dialogue

Quadrilateral Security Dialogue (QSD), joka tunnetaan yleisesti nimellä Quad, on strateginen turvallisuusvuoropuhelu Australian, Intian, Japanin ja Yhdysvaltojen välillä, jota ylläpidetään jäsenmaiden välisillä neuvotteluilla. Tätä diplomaattista ja sotilaallista järjestelyä pidetään laajalti vastauksena Kiinan taloudellisen ja sotilaallisen voiman kasvuun.
Aiheesta muualla

Kuvia tai muita tiedostoja aiheesta Quadrilateral Security Dialogue Wikimedia Commonsissa
Ivan Pavlov

| Ivan Pavlov> Иван Петрович Павлов |
| --- | --- |

Henkilötiedot
Koko nimi:  Иван Петрович Павлов
Syntynyt: 26. syyskuuta 1849  Rjazan 
Koulutus ja ura
Väitöstyön ohjaaja:  Elias von Cyon (käännä suomeksi), Sergei Botkin ja Carl Ludwig
Oppilaat:  Pjotr Anohin, Boris Babkin, Konstantin Bykov, Nikolai Voitsehovski, Anatoli Ivanov-Smolenski, Nikolai Krasnogorski, Pjotr Kupalov, Leon Orbeli, Viktorin Derjabin, Davyd Hlinski, Lev Pavlovitš Rozanov, Gleb Vassilievitch von Anrep ja Yevgeny Kreps (käännä suomeksi)
Tutkimusalue:  Koulutus ja fysiologia
Palkinnot:   Nobelin lääketieteen palkinto (1904)
Pavlovin koira, Pavlov Museo, Rjazan, vuonna 2005.
Ivan Petrovitš Pavlov (ven. Иван Петрович Павлов, 26. syyskuuta (J: 14. syyskuuta) 1849 Rjazan – 27. helmikuuta 1936 Leningrad) oli venäläinen fysiologian tutkija, joka tunnetaan erityisesti kokeistaan koirilla.
Henkilökohtainen elämä

Pavlov syntyi Rjazanissa kyläpapin poikana. Hän opiskeli fysiologiaa ja kemiaa Pietarissa ja lääketiedettä keisarillisessa akatemiassa ja valmistui 1879. Vuonna 1881 Pavlov meni naimisiin Mustanmeren laivaston lääkärin tyttären ja opettaja Seraphima (Sara) Vasilievna Karchevskajan kanssa. Heillä oli viisi lasta joista yksi poika, Wirchik, kuoli nuorena sekä kolme poikaa Vladimir, Victor ja Vsevolod. Lisäksi heillä oli tytär Vera.
Opiskelu ja ura

Hän työskenteli Carl Ludwigin alaisuudessa Leipzigissa ja Rudolf Heidenhainin alaisuudessa Breslaussa (nykyisin Wrocław, Puola). Hän palasi Pietariin 1888 ja aloitti itsenäisen tutkimuksen sydämen fysiologiasta ja verenpaineesta koirilla. Vuonna 1890 Pavlov nimitettiin keisarillisen akatemian fysiologian professoriksi. Pavlov toimi Pietarin sotilaslääketieteellisen akatemian professorina 1895–1914.
Pavlov arvosteli kommunistista neuvostohallitusta. Hän pyysi vuonna 1922 Leniniltä lupaa muuttaa ulkomaille mutta ei saanut sitä. Hän erosi virastaan 1924 kuullessaan pappien poikien tultua erotetuksi yliopistosta ja sanoi, että on itsekin papin poika. Hallitus jatkoi kuitenkin hänen tukemistaan ja kohteli häntä kunnioittavasti.
Koirakokeet

Vuonna 1898 Pavlov aloitti koirilla tutkimukset ehdollisista reflekseistä, joihin hän keskittyi seuraavat kolmekymmentä vuotta. Pavlovin koirien kielelle ripoteltiin lihajauhetta, joka sai aikaan syljeneritystä. Samalla soitettiin kelloa. Pian pelkkä kellon soitto sai aikaan syljenerityksen. Tapahtumaa kutsutaan ehdollistumiseksi. Ruoka toimii ehdottomana ärsykkeenä ja kellon soitto ehdollisena ärsykkeenä. Syljeneritys vastaa ehdotonta reaktiota. Lukuisia erilaisia ehdollistumiskokeita on sittemmin suoritettu niin ihmisillä kuin eläimillä.
Pavlov sai 1904 Nobelin lääketieteen palkinnon ruoansulatusjärjestelmän tutkimisesta.
Ivan Pavlovista on tullut nykyaikaisen oppimisteorian kuuluisin nimi, ja hänen työnsä on perustana behavioristiselle psykologialle. Pavlov ei koskaan pitänyt itseään psykologina, päinvastoin hän usein halveksi heitä. Pavlovin mukaan kaiken tutkimuksen tuli perustua objektiivisiin, mitattavissa oleviin tosiasioihin. Koirakokeissa tämä mitattava tosiasia oli koiran erittämän syljen määrä.
Omasta mielestään Pavlov tutki vain ruuansulatusjärjestelmää. Hänen seuraajansa Neuvostoliitossa ja muualla maailmassa laajensivat ehdollisten refleksien tutkimisen muihin tahattomiin fyysisiin toimintoihin.
BRA Braathens Regional Airlines

| BRA Braathens Regional Airlines |
| --- | --- |
 BRA:n Avro RJ100, jota liikennöi Braathens Regional Aviation.
 IATA: DC, TF  –  ICAO: BRX, SCW 
Kutsukoodi:  BRAATHENS, SCANWING
Perustettu:  2016
Laivaston koko:  25 (tytäryhtiöiden omistamia, BRA:lla ei omia koneita)
Kohteiden määrä:  16
Solmukohdat:  Bromman lentoasema (BMA/ESSB)
Kotipaikka:   Tukholma, Ruotsi
Kanta-asiakasohjelma:  BRA Vänner
Yhtiön sivut:  www.flygbra.se
BRA Braathens Regional Airlines (yleensä vain lyhyesti BRA) on vuonna 2016 perustettu virtuaalilentoyhtiö ja yksi Ruotsin suurimmista kotimaanlentoja lentävistä lentoyhtiöistä. Todellisuudessa yhtiön kaikkia lentoja operoivat sen sisaryhtiöt Braathens Regional Airways ja Braathens Regional Aviation. Yhtiön pääkonttori on Tukholmassa.
Vuoden 2025 alusta lähtien BRA operoi ainoastaan wet lease -sopimuslentoja SAS:lle. Yhtiö lentää pääasiassa SAS:n Pohjoismaiden sisäisiä lentoja. Aikaisemmin yhtiö lensi tilauslentoja sekä lentoja muille lentoyhtiöille.
Aikaisemmin BRA operoi pääasiassa Bromman lentoasemalta Tukholmasta. Vuoden 2025 alusta yhtiö kuitenkin keskitti kaiken lentotoimintansa Tukholmassa Arlandan lentoasemalle.
Historia

BRA perustettiin vuonna 2016. Uuden virtuaalilentoyhtiön tarkoituksena oli yhdistää aikaisemmin erillisillä nimillä toiminteet Malmö Aviation ja Sverigeflyg, ja luoda näin yhtenäinen tuotemerkki Ruotsin kotimaan lentomarkkinoille. BRA:lla ei ole omaa lentolupaa eikä omia lentokoneita, vaan sen reittejä operoivat sen tytäryhtiöt Braathens Regional Airways ja Braathens Regional Aviation.
Vuonna 2018 BRA liikennöi esimerkiksi Finnairin lennot Helsingin ja Uumajan lentoasemien sekä tammikuusta 2018 alkaen osan Finnairin lennoista Helsingin ja Bromman lentoasemien välillä.
Kohteet

BRA-nimen alla markkinoidaan lentoja seuraaviin kohteisiin (helmikuu 2017):
Helsinki - Helsinki-vantaan lentoasema (Finnairin lento, jota operoi Nordic Regional Airlines)
Göteborg - Landvetterin lentoasema
Halmstad - Halmstadin lentoasema
Kalmar - Kalmarin lentoasema
Malmö - Malmön lentoasema
Mora - Moran lentoasema kausittain
Norrköping - Norrköpingin lentoasema kausittain
Ronneby - Ronnebyn lentoasema
Tukholma - Bromman lentoasema - solmukohta
Sundsvall - Sundsvall-Timrån lentoasema
Trollhättan - Trollhättan-Vänersborgin lentoasema
Uumaja - Uumajan lentoasema
Visby - Visbyn lentoasema
Växjö - Växjön lentoasema
Ängelholm - Ängelholm-Helsingborgin lentoasema
Östersund - Åre Östersundin lentoasema
Laivasto

Marraskuussa 2017 BRA:n laivasto koostui seuraavista konetyypeistä:
| Konetyyppi | Lukumäärä | Tilauksia | Paikkaluku | Huomautuksia |
| --- | --- | --- | --- | --- |
| ATR 72-500 | 4 | — | 72 | liikennöi Braathens Regional Airways |
| ATR 72-600 | 10 | — | 72 | liikennöi Braathens Regional Airways |
| Avro RJ85 | 2 | — | 95 | liikennöi Braathens Regional Aviation |
| Avro RJ100 | 10 | — | 112 | liikennöi Braathens Regional Aviation |
| Airbus A220-100 | — | 10 | TBA | toimitukset alkavat vuonna 2020, korvaavat Avro RJ100 -konetyypin |
| Yhteensä | 25 | 11 |  |  |
Aiheesta muualla

Viralliset verkkosivut
Yhtiön kone Helsinki-Vantaan lentoasemalla.